Državnoodvjetničko vijeće je na svojoj današnjoj 65. sjednici donijelo nekoliko odluka iz svoje nadležnosti.
Vijeće je donijelo odluku o objavi oglasa za jedno slobodno mjesto općinskog državnog odvjetnika u Općinskom državnom odvjetništvu u Zadru.
Vijeće je donijelo odluku o razrješenju Krešimira Babića, zamjenika županijskog državnog odvjetnika u Županijskom državnom odvjetništvu u Slavonskom Brodu s danom 1. lipnja 2022., radi odlaska u mirovinu.
Državnoodvjetničko vijeće je donijelo odluku da se za zamjenike općinskog državnog odvjetnika u Općinskom državnom odvjetništvu u Šibeniku imenuju Mario Bakota, viši državnoodvjetnički savjetnik u Općinskom državnom odvjetništvu u Splitu, i Ivana Bilić Šarić, viša državnoodvjetnička savjetnica-specijalist u Općinskom državnom odvjetništvu u Šibeniku.